Երկրի թիվ մեկ պաշտոնյան, որ մինչ օրս ՀՀ նախագահ էր կոչվում, առաջիկայում կկոչվի վարչապետ, եւ նրա մերձավորները՝ ընտանիքը, եղբայրները, զավակներն ու ընկերները, մշտապես եղել են ու կլինեն հանրային ուշադրության կենտրոնում։ Եթե շարքային քաղաքացու մերձավորները հանցանք կամ զանցանք գործեն, հասարակությունը շատ հաճախ չի էլ նկատի, իսկ ՀՀ նախագահի մերձավորների յուրաքանչյուր արարքը, քայլը, խոսքը հասարակական հնչեղություն է ստանում։ Սրանից էլ բխում է այն պատասխանատվությունը, որը կրում են նրա մերձավորները, ի տարբերություն մեզ՝ շարքային քաղաքացիներիս։